Document ID: /roh_data/filtered/fineweb-2-filterrobots_roh.jsonl.gz/18297

Il firà d'Ascensiun èn tscherts lieus d'excursiun en Svizra stads frequentads uschè fitg che las reglas da distanza da corona n'han betg pudì vegnir resguardadas.
La Polizia da la citad da Turitg ha perquai rumì ier plirs parcs publics, sco quai ch'ella ha confermà envers l'agentura da novitads Keystone-SDA. La Polizia da la citad da Lucerna ha annunzià che uschè bleras persunas sajan stadas a la riva dal lai che las reglas da distanza n'hajan betg pli pudì vegnir resguardadas. En tscherts lieus en Svizra èn vias vegnidas serradas, perquai che las fullas eran uschè grondas.